LidanRubinov/Halacha-QA huggingface dataset:
שאלה: נסיעה בשבת לעבודה: הרב. אני עובד כמאבטח יישובים בשומרון וכחלק מחוזה העבודה אני מחויב לעבוד מידי פעם גם בשבת. 1.האם מותר לי לנסוע לעבודה בשבת עם נהג הסעות גוי? ומה הדין עם אין נהג גוי? 2.מה ההלכה לגבי הנסיעה חזרה מהעבודה הביתה בשבת? והאם כאשר יש לי משמרת נוספת בשבת זה משנה? (יש חדר מאבטחים שאפשר לישון בו). 3.אני נשוי
תשובה: כיום בכל יישוב מסודר יש מי שיוכלו לעסוק בכך מתושבי המקום, ואין טעם לחלל שבת עבור זה בנסיעה מיישובים אחרים. ומה עוד שיש צבא, השומר על הנפשות ביישוב. לו יצוייר שהיה יישוב ללא אפשרות שמירה ע"י תושביו וצה"ל לא היה קיים, אזי היה מותר לנסוע אליו כפי שכתבת עם גוי, ואף ללא גוי אם אין ברירה.
שאלה: שמירת שבת חג בבית חילוני: אשתדל לקצר. בת 29 רווקה, מתחזקת מזה כשבע שנים ברוך השם, חיה בסביבה חילונית כולל משפחתי חבריי ובני ביתי, משתדלת לשמור שבת עד כמה שניתן בבית חילוני ושמחה בחלקי. רוב החגים אנחנו מארחים בביתי בגלל שאני לא נוסעת. לאחרונה אימי התאלמנה מנישואים שניים, משפחה קטנה מאוד. החגים נהיו בעייתים מבחינה הלכתית, אני לא נוסעת בחג ואימי כן. אנחנו מוזמנות להתארח אצל משפחה מחוץ לעיר אך אימי מתעקשת שאני "אתגמש" ואסע בחג לארוחה ונחזור באותו היום, היא לא מוכנה ללון אצל המשפחה ולא מוכנה לנסוע לבד. נוצר קרע רב כך שבחג השבועות האחרון נשארנו רק שתינו לבד בבית. אמא שלי טוענת שאני מצערת אותה וכושלת בכיבוד הורים ובגללי היא צריכה לבחור ביני לבין אחותי בחג. מה עליי לעשות? איך עליי לנהוג? כל חג וכל שבת הסיפור חוזר על עצמו.
תשובה: ישר כחך על שמירת השבת. על הלכות שבת אין להתפשר בשום אופן, וכלל זה צריך להיות חרוט על לוח ליבך לעולם. יחד עם כלל זה, יש להקפיד מאד בכבוד אימך, ובחמלה עליה ועל רגשותיה כאלמנה בייחוד בשל המשפחה הקטנה. כיצד לעשות זאת? בהצהרה מאד ברורה ששבת כהלכה אינה עומדת לדיון. לאחר הצהרה זו, להרבות בכבודה, ולהציע חלופות ככל יכולתך. להסביר את ההזדהות שלך עם כאבה, להקשיב לדבריה ולתחושות. לחבק, ולהמשיך לשמור שבת קלה כבחמורה. בהצלחה
שאלה: ישיבה תיכונית: לכבוד הרב. אני תלמיד כיתה ח ומעוניין בשנה הבאה לעבור לישיבה תיכונית בעלת שם שנחשבת מן הטובות בארץ. (למה אני רוצה לעבור ישיבה?הישיבה שבה אני לומד היא טובה והכל.אך הילדים לא הכי תורניים שבעולם מסתובבים ללא כיפה,מקללים וכדו. וכן אין הרבה מקצועות קודש וגם הם לא ברמה של ישיבה.) אבל בכל מקרה הבעיה היא אמא שלי.היא לא מוכנה שאשן בפנימיה וקשה לה שאשן מחוץ לבית(אני דיי מבין אותה אני בן בכור.) עם אבא דווקא אין בעיה הוא מוכן הוא רק רוצה לראות אותי לןמד תורה זה הנחת שלו. בכל מקרה אם אפשר כמה עצות לשכנע את אמא שלי כי היא לא משתכנעת??
תשובה: ב"ה, אם לך תהיה ברורה ההחלטה תוכל גם להעביר לאחרים. הלימודים בתקופה זו הם השקעה לטווח רחוק, מה שלומדים יותר טוב ובהשקעה גדולה בתקופת הנעורים מעצב את האשיות לכל החיים, דני ארגמן
שאלה: תפילה עובדת: שמי אוריה אני בחורה דתית לאומית. בתקופה האחרונה ניסיתי באמת להבין הרבה למי אני מתפללת, האם התפילות נענות או בכלל נשמעות. אני רוצה באמת להתחזק בתפילה ולהתקרב להק"בה אבל בשביל כך אני צריכה אמונה שלמה. מה אני עושה?
תשובה: את מתפללת לבורא העולם, הוא שומע תפילה ומתחשב בה, לפי כח הרצון שלך המתעלה ומתחדד לאור מילות התפילה. בנוסף- לעיתים לא טוב לאדם שיתגשמו בקשותיו, וד  מעכב זאת מאהבתו אותנו. להגיע לתפילה זכה צריך לימוד לפניה, קבעי לך מנהג ללמוד ספר חיזוק לפני תפילתך
שאלה: גמרא: רשום בגמרא ברכות ד.: "לדוד שמרה נפשי כי חסיד אני" לוי ור יצחק. חד אמר כך: אמר דוד לפני הקב"ה רבונו של עולם! לא חסיד אני???! שכל מלכי מזרח ומערב ישנים עד שלש שעות (אחרי עלות השחר) ואני חצות לילה אקום להודות לך!." וראינו בהמשך הגמרא: "ודוד מי קרי לנפשיה חסיד והכתיב "לולא האמנתי לראות בטוב ה בארץ חיים" ותנא משמיה דרבי יוסי למה נקוד על לולא. אמר דוד לפני הקב"ה רבש"ע מובטח אני בך שאתה משלם שכר טוב לצדיקים לעתיד לבוא אבל איני יודע אם יש לי חלק ביניהם" ע"כ. וגמרא לא מבארת מדוע דוד פעמים שאמר על עצמו חסיד ופעמים שלא אמר! אם הרב יוכל לבאר לי את העניין אשמח.
תשובה: עיין רש"י ד"ה שמא
שאלה: משה כחלון והגז: הארץ גועשת סביב הודעת ההתפטרות של הממונה על ההגבלים העסקיים, על רקע אכזבתו מטיפול המדינה בסוגיית הגז. תוך כדי כך, פורסם ששר האוצר כחלון הודיע שיימנע מעיסוק בגז, עקב נגיעה אישית. זאת לעומת דבריו לפני הבחירות, מהם השתמע שלא יפחד להתעמת עם בעלי הגז, למרות קרבה זו. לכאורה, יש כאן בגידה באמון הבוחרים. האם הרב יכול למצוא צד זכות? או שאכן הביקורת הקטלנית מוצדקת. רב תמיד מלמד להסתכל על המציאות בצורה מורכבת, ולהיזהר מחד מימדיות, ואשמח לשמוע מה דעת הרב.
תשובה: א. אין לי את הכלים השלמים הנדרשים לדון בנושא הזה עצמו, אלא הבנה חלקית בלבד. האזנתי קשב רב לדברי התומכים ודברי המתנגדים. הנימוקים כבדי משקל לשני הצדדים. חשוב להדגיש כי סוגיה זו היא בעלת משמעות עצומה על מדינת ישראל, וצריך להרגיל את עצמנו להבין כי אפשר שהיא תשפיע יותר מכל מאבקי הצדק החברתי במדינת ישראל. אנחנו שוקעים פעמים רבות במעשים זוללי זמן ומאמצים כדי לאפשר חיים יותר צודקים במדינה יהודית, וכאמור   לעתים שאחת המונופול ומחיר הגז תשפיע יותר מכל מאמצינו. מוטל עלינו אפוא לא להתעלם מהסוגיה, וגם לעסוק בנושאים הגדולים. ב. הדילמה היא חלק מסוגיות רבות בהם יש פער בין מה שאנו חושבים שנכון שיהיה ברמה האידיאית, ובין מה שיש בנו את היכולת לממש. קשה למנות את מספר הסוגיות בגמרא העוסקות בנושאים אלה, וביניהן: סוגיית הורדת הדרישה משלושה דיינים מומחים לשלושה הדיוטות בתחילת מסכת סנהדרין  תקנת השבים בהשבת גזילה  ועוד ועוד. נראה לי כי ביסודו של דבר עמדת חכמים היא שצריך להיזהר מלשים רף גבוה מידי בשמיים, בשל העובדה שעדיף מימוש חלקי של חיים אתיים מאשר אי-מימוש מלא של חזונות. על כן, העמדה שמתייחסת אחרת לפירוק המונופול בשעה הזו נראית לי יותר מכוונת ברמה האתית, אבל כאמור יש צדדים לכאן ולכאן. ג. כל זה כאשר אנו עוסקים בשאלה עצמה. אולם דבריך נוגעים לשאלת שר האוצר. אמת הדבר שבמקום שיש בו ניגוד אינטרסים ונגיעה אישית   לא ייתכן ששר אוצר יהיה מעורב בו. אולם במקרה דנן, עיקרון זה יוצר שתי בעיות חמורות: האחת היא ההתחייבות לפני הבחירות לפרק את מונופול הגז, שהיא התחייבות מהותית ולא שולית, והיו לא מעט שבחרו בו בגלל עמדתו זו, שהיא מנוגדת לעמדת בנימין נתניהו. עמדתי העקבית והעקרונית היא שהבטחות עקרוניות חובה למלא, ומי שמועל בהם גוזל למעשה את המנדט שהוא קיבל. ד. הבעיה החמורה השניה היא העובדה שלא ייתכן ששר אוצר יתחמק מעיסוק בתחום שהוא מהנושאים החשובים ביותר המשפיעים על משק הגז בישראל. ה. אם אכן אירע בו ש"מה שרואים משם   לא רואים מכאן", הוא צריך להתייצב בפני הציבור וראשית לומר את האמת הזו. אני מתלבט האם הוא חייב ביותר מכך   להתפטר מתפקידו, כי כאמור יש בדברים הפרה של התחייבות מהותית, אולם ראשית לכל   הוא חייב לדבר אמת בפני הציבור, ולא להסתתר מאחורי ניגוד האינטרסים. זו גם הזדמנות לשוב על הקריאה המתמדת שלי לפוליטיקאים: בשעה שאתם מבטיחים הבטחות ומתחייבים בהתחייבויות   דברו אמת, וקחו בחשבון את האפשרות ש"דברים שרואים משם לא רואים מכאן". אולי תאלצו לשלם מחירים כבדים יותר בשל הדברים היותר מתונים שתאמרו, אולם תזכו בחיים של יושרה ואמון, ובאפשרות לנהל מדיניות מתאימה. ו. אם אכן ניגוד האינטרסים הוא הבעיה שפתאום חשף ולא שינוי בעמדתו   הוא חייב למלא את תפקידו והבטחתו, לפרק את מונופול הגז, ולצרף לעצמו איש אתיקה שיבחן כל הזמן האם החלטותיו נגועות בניגוד אינטרסים. זה תפקידו של שר אוצר, וזה תפקידו של מי שהבטיח דברים לפני הבחירות.
שאלה: למה אין אפליקציה ל??: למה שלא תעשו אפליקציה לאתר הזה? זה יכול להיות רעיון מאוד טוב!! תיהיה ככה נגישות גבוהה יותר לאנשים שרוצים להתחבר לאתר ביום יום.
תשובה: לך צדיק! יישר כוח על האכפתיות, הגדלת הראש והרצון לשכלל את מפעל. מקרב לב. אתה צודק. יש המון מה לשכלל. אני חושב שצריך להתחיל עם נגשת האתר של לנייד. כמובן שאפליקציה זהו רעיון מצוין. רק ישנה בעיה אחת קטנה וקריטית והיא שהדבר כרוך בעלות גבוהה מאוד- הן הנגשת האתר ויותר מכך פיתוח אפליקציה. היות ו    הוא ארגון על בסיס התנדבותי (כולו) אין בידינו משאבים לכך. אם אתה מכיר אדם המוכן לתרום לשם פיתוח אפליקציה או שכלול האתר נשמח לקבל את תרומתו למען הכלל. אם אתה מכיר חבר שמפתח אפליקציות שהוא מוכן לעשות זאת בהתנדבות- נשמח ליצור איתו קשר. שוב על הכל! עלה והצלח! אלרון מייל: elronza gmail.com פלא: 0524521552
שאלה: לג בעומר: מדוע למנהג הספרדים, נוהגים לרקוד ולשמוע מוסיקה וכלי שיר בל"ג בעומר אך לא להסתפר, להתגלח ולהתחתן? מה ההבדל בין מנהגי האבלות?
תשובה: הסיבה לכך היא שמנהגי האבלות בספירת העומר הינם לזכר מות תלמידי רבי עקיבא שמתו בגלל שלא נהגו כבוד זה בזה. מנהגי האבלות מזכירים לנו את החסרון הנורא שקורה כשלא נוהגים כבוד. תלמידי רבי עקיבא מתו במהלך 33 ימים, כלומר עד סוף ל"ג בעומר, לכן מנהגי האבילות ממשיכים גם בל"ג בעומר. מצד שני, מכיוון שיום ל"ג בעומר הוא יום ההילולא של רבי שמעון בר יוחאי - מותר לכבודו לערוך שמחה עם שירים וריקודים.
שאלה: אנטומיה הלכתית: רב! אני לומדת ריפוי בעיסוק והיום למדנו שלאצבע המורה יש שריר בלעדי שפועל ליישורה. המרצה הסבירה שהיא פעם שמעה סיבה הלכתית לכך שזו האצבע היחידה שיש לה שריר ייחודי לתנועה זו (כל שאר האצבעות פועלות יחד ביישור). היא לא זכרה את הסיבה, אבל אמרה שזה קשור איכשהו למעמד החופה ולענידת טבעת הנישואין באצבע זו. אשמח לדעת את הסיבה, אם יש כזו.
תשובה: 1. קשה לי לקבל את העובדות שאת מתארת. הנגינה בפסנתר ובחליל מחייבת הפעלה של כל אצבע בנפרד. 2. קידושין בטבעת זהו מנהג שאחרי תקופת התלמוד. לא ידוע לנו שבימי התנ"ך ובימי ח קדשו בטבעת. כך שגם הרעיון הזה לא משכנע.
שאלה: הרב קרליבך הטרדה מינית: הרב, רציתי לדעת האם השמועה על הטרדה מינית של הרב קרליבך נכונה?
תשובה: אסור להאמין ללשון הרע
שאלה: כפילות תפילה: כבוד הרב רציתי לשאול האם יש בעיה בכפילות התפילה? זאת אומרת אם ילדיי התפללו בבית לדוגמא "מודה אני" ואז אומרים את אותה התפילה בבית ספר, האם זה תפילה לבטלה? מראש והמשך יום טוב
תשובה: ב"ה, אם מדובר במודה אני שאין שם ברכה אז אין בעיה, אבל ברכה כמו על נטילת ידים - אסור לברך שוב. דני ארגמן
שאלה: כשרות טוסטר אובן: הבנתי שצריך להטביל רשתות ותבניות של הטוסטר אובן האם בינתיים ניתן להשתמש בו עם חימום במגשית אלומיניום עד ההטבלה של הרשתות והתבניות מפני שיש צורך גדול
תשובה: ב"ה, מותר להשתמש בתבניות חד פעמיות כי האוכל לא נוגע ישירות ברשת. דני ארגמן
שאלה: כשרות בשר ועוף: אנו מקפידים להדר בכשרות לפי הספרדים האם כשרות חלק בית יוסף הרבנות הראשית לישראל?זהה לרמת בדצים ספרדיים והאם צריך להקפיד בעופות על בדצים בדיקה בכל עוף או אפשר גם להסתמך על משחטות הרבנות שציינתם באתר ו
תשובה: ראשית עיין בשר בקר של הרה"ר הוא חלק למהדרין. מי שחפץ ברמה יותר גבוהה יכול לרכוש אחד הבד"צים (המחיר בהתאם), אולם אין חובה בכך. בעוף אין הבדל הלכתית בן ספרדים לאשכנזים. העופות ברשימת המומלצים שלנו הם מהדרין. שוב, מי שרוצה רמה יותר גבוהה שהקפדות יכול לרכוש של בד"צים (המחיר בהתאם). כדאי לעיין במאמר זה שם יש פירוט של ההבדלים שיש בן העופות השונים- זה יעזור להגיע להחלטה מה לצרוך.
שאלה: עלי בודק: מוכרים אצלינו (בצפת) ירק של עלי בודק בשקיות של לפני שנת השמיטה, יש חותמת של רבנות ירושלים מהדרין ו"ללא חשש תבל ושביעית". המוכר טוען שזה גידול מנותק אבל אין זכר לזה על השקית. מדובר בגידול ירקות במים. אני חוששת שאולי יש כאן זיעוף ואולי זה לא חברת עלי בודק בכלל, בגלל שחסר חותמת המציין את הכשרות לשנת השמיטה. מה אומר הרב?
תשובה: לבירור הנושא יש לפנות לגוף שנותן את ההכשר ולא לספק או לבעל הבית. ניתן (וגם ראוי ונכון) לפנות למחלקת ההונאה בכשרות של הרה"ר 025313131
שאלה: נמס בכוס של קנור: לכבוד הרב. רציתי לשאול על מוצר נמס בכוס של חברת קנור מסוגים שונים (פטריות, קרוטונים וכו) מבחינת הכשרות. יש כשרות של רבנות חיפה. האם זה מומלץ? מספיק? כמו כן יש הבדל בין סוג לסוג?
תשובה: בלא שום קשר למפעל זה, אין אנו ממליצים בכלל לאכול כשרות רגילה. באופן כללי כשרות רגילה אינה לכתחילה וסומכת על דעות שאינן בזרם המרכזי של פסיקת ההלכה, ולפעמים דעות דחוקות או דעות יחיד. ואני חייב להוסיף שבסופו של דבר המוצר כשר.
שאלה: מקור סמכות בעת חילוקי דעות: וברכות רבות. אנחנו זוג צעיר שרק נישא. בעת חילוקי דעות קראתי באתר שיש לפנות לרב או להיוועץ אחד עם השני ולהגיע לפשרה. אין לי ולאשתי אדם בעל סמכות להיוועץ איתו, אדם ששנינו כאחד נעשה ונשמע לפיו. כיצד יש לחפש אדם כזה? מובן לי שאסור שיהיה בן משפחה כי אז יש ניגוד אינטרסים. האם ניתן לסמוך למשל על הרצאות של רבנים ביוטיוב ולפעול לפיהם (הרצאות של הרב פנגר)? או אפילו להראות אחד לשני תשובות מהאתר? האם זה מקור תשובה לגיטימי? אשמח לתשובה.
תשובה: ב"ה, צריך לאמץ שיח משתף ומברר, ולהחליט ביחד, לתת לאדם חיצוני את ההכרעה - זה לא צעד נכון, כי אף פעם לא תלמדו להחליט יחד. הולכים ליעוץ רק אחרי שממצים את היכולת האישית. אגב, אם רואים סרט או שומעים הרצאה זה לא יפתור את הבעיה כי יווצר ויכוח מה היתה כוונת המרצה. דני ארגמן
שאלה: הדרכה בזמן ההתלבטות בקשר: אני בת 20 וכרגע במערכת יחסים מקסימה עם בחור בגיל 22 שבקרוב מסיים צבא. אנחנו יחד כבר כ-שנתיים. תופעת החברות בקרב הציבור הדתי הולכת וגדולה, ומפתיעה אותי שאין שום הדרכה בנושא. יש לי המון שאלות ולבטים והתלבטויות בהמון נושאים. אני התחזקתי כשהכרנו וגם הוא, (שנינו מבית דתי) מה שגרם שהתחלנו קשר ללא שמירת נגיעה וכיום כל ניסיון לשנות זאת עולה בתוהו. אני צריכה הדרכה, באלפי נושאים שקשורים לזה, ממה כדאי להיזהר, למה לשים לב? אני מבולבלת מאוד. ואין את מי לשאול. שתי המשפחות יודעות ואנחנו מבלות רבות אחד אצל השנייה. אני יודעת שכתבתי קצת מבולגן ולא ברור, אבל מקווה שאני לא יורה כאן חצים לחשכה. המשך יום מקסים :)
תשובה: ב"ה, אשמח לתת הדרכה בפלפון 0527710491 דני ארגמן
שאלה: טהרת המשפחה: ברצוני לשאול לגבי ספירת הימים הנקיים. לפני נישואיי, הודרכתי על ידי מדריכת כלות ממוצא אשכנזי. לפני מספר ימים נאמר לבעלי כי יש הבדל בין ספירת ימי הנידה ו7 נקיים בין ספרדים לאשכנזים. האם זה נכון? ואם כן מהו ההבדל? מראש
תשובה: בשבעה נקיים אין הבדל עקרוני, אלא בפרטי דינים שונים במקרים מיוחדים (כגון תליה במכה או גווני הדמים). בהמתנת ימי הנדה טרם ז"נ, הספרדים נהגו להמתין ד ימים ואז פוסקת בטהרה, אשכנזים ממתינים ה ימים.
שאלה: נדרים: אני בלי כוונה נדרתי כמה נדרים ואני לא זוכר אותם אבל אני יודע שהם ממש לא טובים ממש רעים זה נדרים שבאו מימחשבות לא טובות מה לעשות?
תשובה: צריך ללכת לחכם ולעשות התרת נדרים כללית בפני שלושה. והרבה שמחה
שאלה: ווידוי מעשרות: כשמביאים את הביכורים צריך להיתוודות. מה אדם עושה כדי שהוא לא יצא שקרן בווידוי? אשמח לתשובה
תשובה: לך שאלתך לא מובנת - בוידוי מעשרות - מי שאין בטוח שנהג במעשרות כהלכה - אסור לו לומר וידוי מעשרות, וגם אם יש לו ספק - ברור שאיבד מצווה יקרה זו מהתורה. לכן עליך להקפיד ולהזהר בהם כדי שבעוד 4 שנים לא יהיה לך ספק ותוכל להתוודות. בוידוי ביכורים - לרוב האנשים אינני רואה בעיה. מי שיש לו בעיה אינו אומר שהרי התורה לא רק אסרה שקר אלא הקב"ה הוסיף וציוה מדבר שקר תרחק. אכן לגבי הגרים יש דיון שלם ודעות שונות אם הם אומרים וידוי ביכורים. בהצלחה דוד לוי
שאלה: שנת הגאולה: לפני שבועות הריצו שמועה שאומרת שאחרי שבועות הולכת לפרוץ מלחמה קשה ולאחריה יבוא המשיח העם זה אמיתי וצריך לחשוש? נ.ב אותם אנשים טוענים גם שלפי רמזים וגמטריאות בתנ"ך רואים שהמשיח יבוא בשנת תשע"ו איך הם מחשבים את הקץ הרי זה לא אסור? אשמח לתשובה
תשובה: המשיח יבוא כשרבש"ע יחליט. איננו יודעים מתי. אסור לחשב קיצים, אם קובעים אותם כתאריך מוחלט.
שאלה: התרת נדר על ידי בעל: נדרתי נדר שקשור ביני לבין בעלי שקשור להריון האם בעל יכול להתיר את הנדר
תשובה: אני מבין שהשאלה היא האם הבעל יכול להפר. אם מדובר באותו יום שהוא שמע את הנדר, ומדובר בנדרים שיש להם משמעות גם לגביו - הוא יכול להפר את הנדר. אם עבר זמן - צריך לעשות התרת נדרים.
שאלה: זוגיות: הרב, היה לי וויכוח עקרוני עם מישהו, לגבי השקפת העולם הדתי ההלכה ביחס לחילוקי דעות בזוגיות, צד אחד טען, כי כיוון שהבעל חתום בכתובה שהוא צריך לזון ולפרנס וכו מתוך כך יש לו את המחויבות לעשות זאת, ולכן כאשר הוא שוקל צעד פיננסי עקרוני אחר, עליו כמובן להתייעץ עם האישה, ועם כל מי שהוא יכול על מנת לקבל את ההחלטה הטובה ביותר. אך בסופו של דבר הוא המחליט, כלומר יש לו עדיפות על דעתה של אישתו. צד שני טען כי שני בני הזוג הינם שווים מבחינת משקל דעותיהם, ואם הבעל מעוניין בעסקה החלטה מסוימת, עליו לתת לאשתו את ההרגשה שהיא הכי חשובה לו בעולם, ושדעתה הכי חשובה בעולם, גם במחיר של לפספס את העסקה. כמובן שצריך לנסות לשכנע ולהסביר כמה שיותר למה לדעתך זו ההחלטה הנכונה אך בסופו של דבר, אשתך מעל הכל. כלומר אין לבעל עדיפות על דעתה של אשתו והם צריכים להחליט ביחד. ברור שלא הכל שחור ולבן שיש טענות נכונות בשני הצדדים, אך חשוב לי לדעת לאיזה כיוון התורה יותר מושכת,בזמנינו אנו. אודה מאוד לתשובתך!
תשובה: בשאלה יש עירוב של שתי שפות   שפת המשפט ושפת ההרגשה: בשפת המשפט, לו הפסיקה המעשית הייתה נעשית אכן לפי הכתובה   היה טוען הצד שנותן בכורה לבעל בשיקולים הכלכליים. הוא חייב את כל החובות, ולפיכך מוענקת לו גם הסמכות. בנושא זה, ובכל ההתחייבויות הכספיות שבין בני הזוג, עוסק החלק האמצעי של מסכת כתובות. אולם, לא זה המצב, ואף שגם לכתובה יש משמעות מסוימת (בניגוד לאלה הסבורים שלכתובה בימינו אין כל חשיבות), בסופו של דבר התהליכים הכלכליים של בני הזוג נעשים על ידי שניהם ביחד, בהסכמה שכך יהיה, וזה מנהג הקהל ומנהג המדינה וכדו. אנחנו לא חיים בפועל לפי משניות מסכת כתובות, בשום חוג ובשום קבוצה בתוך עם ישראל, ועל כן   ללא קשר לשאלת ההרגשה, הממון המשפחתי שייך גם לאישה, וממילא היא חלק בלתי נפרד מקבלת ההחלטות. בתחום ההרגשות   נראה לי לא נכון כי החלטות שיש להן משמעות זוגית לא תתקבלנה בהסכמה בין בני הזוג, ללא קשר לשפה המשפטית. והרבה
שאלה: אולי טעינו ביחס למדינה?: רציתי לשאול האם הנסיגה הרוחנית, והנסיגה משטחי ארץ ישראל לא מלמדת על כך שטעינו ביחסנו למדינה? האם יתכן שזו גאולה, כשיש כזו התדרדרות?
תשובה: לק"י לך! השאלה שלך היא שאלה טובה ונפלאה. באמת, בדור הזה, רואים לא מעט נסיגות רוחניות לעומת מה שהיינו רוצים לראות או איפה שאנחנו תופסים את המיקום שלנו במדד הרוחניות. אולי באמת טעינו? אני לא יכול לקבוע מה באמת קרורה, אלא רק מה שאני רואה בעיניי האמוניות שלי ומתוך זה אני מקווה שנקבל תשובה לשאלה. פרספקטיבה של זמן בשביל לקבוע אם יש עכשיו נסיגה או לא צריך לקחת פרספקטיבה של זמן. מצד אחד אנחנו יכולים לקחת את התקופה של קום המדינה או אפילו מלפניו ולהשוות את מה שקיים. אני לא אומר שהכל דבש, אבל אני חשוב שאם מסתכלים בהסתכלות כוללת על כל התמונה אנחנו מוצאים עליה רוחנית אדירה. איך? נתחיל בכך שיש היום לא מעט חוקים במדינה ישראל שנשענים על התורה, דבר שלאו בהכרח היה קיים לפני זה. נכון, יש לנו עוד כברת דרך לעשות כדי להגיע למנוחה ונחלה לגבי פסיק על פי התורה, או מה שנקרא משפט עברי, אך ב"ה יש התקדמות. ב"ה אנו מוצאים היום בארץ ישראל הרבה יותר בתי מדרש ולומדי תורה מאשר בדורות הקודמים. ב"ה אנו מוצאים שי בירור יותר גדול לגבי הלכות מדינה באופן פרקטי (לא רק בצבא ובתי החולים אלא גם במשטרה ועוד). במובן מסוים יש התקדמות. נכון, נראה שיש גם נסיגה מצד ההבנה של זכות קיומנו כאן מצד הבטחת ה  לאבות, אך האם זה אומר שהכל נמצא בנסיגה? נכון, לא הכל ורוד ודבש, אבל האם בהסתכלות הכללית אנחנו לא מתקדמים? ובנוסף, צריך לשאול שאלה מאוד חשובה:- הידרדרות של מה באיזה הידרדרות מדוברת? יש היום לא מעט שרואים את החקיקה בכנסת או הדיבור על מסירת שטחים מארץ ישראל לאויבים כנסיגה. זה בהחלט לא חיובי, אך צריך לשאול מאיפה זה מגיע? האם זה מגיע משורש שמבטא נסיגה או לא? הרי יש לא מעט שאומרים  שתי מדינות לשני עמים  כדי לשמור על רוב יהודי במדינת ישראל כדי שלא נהפוך למדינת  כל אזרחיה  אלא שישמר פה ציביון יהודי (אמנם לאו בהכרח דתי, אבל גם זה משהו). אנחנו לא חייבים להסכים עם המסקנה שלהם מה הם בוחרים לעשות, אך האם זה נסיגה לעומת כאלו שלא רצו כל קשר לציביון היהודי בקום המדינה? האם החילונים היום לא מקיימים תורה ומצוות כי הם מאמינים בכך שלא צריך להאמין בה  או שפשוט לא מאמינים בתם, ולא כי הם מאמינים בלא להאמין בה? גם אם לכאורה נדמה שיש נסיגה צריך להסתכל בשורש הדברים. בדיוק כמו שצריך לראות האם יש פה את קיום דברי הנביאים או לא, וב"ה רואים את התקיימות דברי הנביאים. כל זה לא אומר שקל עם מה שקורה, אבל זה לא צריך לשבור את היחס שלנו למדינה, אלא לחזק את הצורך ואת הרצון שלנו להוביל את המדינה (כמובן באהבה ובאמונה ולא בכפיה. אלא ליצור את ההתקרבות לה ). מקווה שהדברים עזרו. ברור שיש לא מעט מה להרחיב על זה ואם צריך נעשה זאת בשמחה. הרבה הצלחה וישר כח על השאלה, נתנאל netanelweil gmail.com
שאלה: ברכו אחרי קדיש: אחרי קדיש יתום שלפני עלינו לשבח בשחרית וערבית אומר היתום ברכו את ה המבורך. למנהג הספרדים - נוהגים לומר ברכו - כל מי שאמר קדיש למנהג האשכנזים - נוהגים לומר ברכו - רק אחד מאומרי הקדיש אבקש לדעת מה המקור לכל אחד מהמנהגים
תשובה: לך אין שום מקור למנהג שאתה קורא לו מנהג הספרדים. קדיש על פי ההלכה אומר רק אדם אחד קדיש במקהלה זה נסיון לרצות אנשים לחוצים. יש בהלכה הגדרות למי הזכות וכיצד מחלקים את ה קדישים  בין האבלים על הוריהם. ה בן איש חי  מזכיר אפשרות שאדם יאמר קדיש מילה במילה ביחד עם שליח הציבור באופן שקולו לא ישמע. ברור שזו אינה ממש אמירת קדיש כיון שהרעיון של אמירת קדיש הוא שהאחד קורא והציבור שומע אותו ועונה כהלכה. אם כבר אומרים קדיש במקהלה, אז תנאי הכרחי לאמירת קדיש בקבוצה הוא שהם יאמרו כל מילה ביחד ולכן חובה עליהם לעמוד בסמוך ולשמוע אחד את השני. לאחרונה ראיתי כדבריך שהמנהג (הלא נכון) שרבים אומרים קדיש במקהלה, התפשט גם לאמירת  ברכו. לדעתי זו טעות ואני מנסה למנוע טעות זו בכל מקום בו אני מתפלל. דוד לוי
שאלה: תפילין: לכבוד הרב הנני אדם מאמין שלאחרונה נושא עימי בעיה רפואית קשה מאוד ביד ימין - בעיה עיצבית, כאבים עזים, למעשה היד אינה תיפקודית. ברצוני להניח תפילין ואני מתקשה מאוד. הנחה על יד ימים כלל לא אפשרית ועל שמאל מתקשה לבצע זאת עם ימין האם ניתן להניח תפילין של ראש ועימם להתפלל? יש לציין שאני עושה זאת בביתי. אשמח לתשובתך
תשובה: לך ותהיה בריא, תבקש ממשהו אחרי שיניח לך תפילין של יד על יד שמאל שלך (אשתך, ילד שכן וכד ) בברכת רפואה שלימה דוד לוי 098987548
שאלה: יושר, העתקות: אני כיתה יב, העתקתי במספר רב של מתכונת שהשפיעו על המגן שלי, ואני מאוד מתחרט על כך. (הרב שלי מאוד מאוד יתאכזב ממני ויפגע, ומזה אני מאוד חושש) קראתי בשאלה של מישהי ששאלה את הרב שמואל אליהו שהיא העתיקה בבגרות יחידה, וזה היתה תשובתו אליה: זה לא היה ר. ואת צריכה לתקן ולא ללכת אחורה. התיקון שלך יהיה בזה שתלמדי היום את האנגלית שהיית צריכה ללמוד באותה תקופה. סוף סוף מטרת המבחן היא לראות שאת שולטת באנגלית ברמה מסוימת ואת צריכה אכן לעמוד ברמה זו. עוד את צריכה לקבל על עצמך כ"תשובת המשקל" על מה שטעית בו שלא להעתיק במבחנים גם בדברים שמקובלים כ"דבר של היתר". גם אם הבוחן מגלה לך דברים שהוא לא אמור לגלות - אל תכתבי. וזו היא תשובת המשקל. רציתי לדעת אם גם אצלי זה אותו הדין ואני יוכל להשלים את כל החומר שנלמד.ואם לא מה אפשר לעשות?
תשובה: כיוון שהדבר עדיין אפשרי אזי עליך לעשות שוב את כל המבחנים, ללא העתקה
שאלה: חמוציות: שאלה לרב משה כץ. רציתי לשאול את הרב האם צריך לנקות חמוציות? (אני נותנת לבן שלי מטעמי בריאות ושמענו שמים מורידים את הויטמינים)
תשובה: עיין: כפי שראית, יש חילוקי דעות בין גדולי המבינים בחרקים במזון. לכן, תקנה כמות גדולה, ותעשה בדיקה מידגמית  3 כפיות של הפרי מתוך הסה"כ. במידה והבדיקה תצא נקייה, לאחר מכן תאחסן את הפרי שלא נבדק במקרר.
שאלה: שבת לחול: ידוע שיש איסור של תכנון משבת לחול. שאלתי היא מהן תת ההלכות שנובעות מהלכה זו? האם מותר לי להתלבש לפני שיוצאת שבת כדי לצאת במוצ"ש? אם לא, האם מותר לי רק לתכנן בראש מה אלבש במוצ"ש? האם בכללי מותר לתכנן דברים רק במחשבה או שמותר גם בדיבור ומכאן יש לי עוד שאלה, האם איסור זה גובל בקטגוריות מסויימות?(לדוג: איסור תיכנון רק של דברים שקשורים לעסק וכו )
תשובה: לך שאלת חכם חצי תשובה. בשאלתך את מתייחסת גם לאיסור הרהור (דברים שבמחשבה) וגם להכנה מקודש לחול. איסור אמירה בשבת מפורש בנביאים "ממצוא חפצך ודבר דבר" אין איסור להרהר. האיסור לתכנן הוא בין שני דינים אלו - ברור שלהתיישב לתכנון זה בודאי אסור גם מדין הרהור וגם מדין הכנה מקודש לחול. ומצד שני אם מחשבה חולפת בראשו של אדם - אין הוא חייב לדחותה לגמרי אלא יניח לה (בשונה ממחשבת תורה בשירותים שם חייבים לדחותה לגמרי). לגבי לבישת בגדים - אם מדובר בבן הלובש חולצה עד חצי שעה לפני השקיעה - הרי שהוא נהנה מהחולצה הנקיה כבר בשבת ומותר. אם מדובר בבת הלובש בגדים מיוחדים לאירוע במוצאי שבת - ברור שאצלה זו הכנה מקודש לחול ואסורה. מסיבה זו כאשר פורים חל במוצאי שבת או להבדיל קרה שתשעה באב היה במוצאי שבת - נהגו במקומות רבים לדחות את התפילה בחצי שעה כדי שאדם הרוצה יוכל ללבוש בגדי פורים וכד. כמובן שההבדל אינו בין בנים לבנות אלא באורח החיים המצוי בין מי שנהנה מהבגד ברגע שלובשו לבין מי שחשוב לו כיצד יראה במוצאי שבת דוקא. דוד לוי
שאלה: אישות ומשפחה: אני מבינה שכיום נשים סופרות שבעה נקיים לאחר סיום המחזור מישום שהן לא יודעות להבדיל בין דם זיבה לדם נידה אך אם אני לוקחת גלולות, ברור שהדם מופיע בתאריך קבוע בדיוק, ולכן אני יודעת בוודאות שזהו דם מחזור ולא זיבה אם כך מדוע גם נשים שנוטלות גלולות צריכות לספור שבעה נקיים? על זמנך! שקד
תשובה: גם בנטילת גלולות יתכן שיהיו אלו ימי זיבה במקרים מסויימים של ראיות קודמות קרובות וכדומה. על כל פנים, תקנת שבעה נקיים נקבעה לעולם, ולא פלוג רבנן.
שאלה: מגורים עם גוי: לרב, במהלך השנה שלפני הצבא, הגעתי למצב בו אני עושה שנת שירות במסגרת חילונית. אני אישית דתי (כמה שאני יכול באותה מסגרת). אני מתגורר ב קומונה עם עוד 7 איש, אחד מהחברי הקומונה שלי אינו יהודי, אלא הוא גוי שמתכנן להתגייר במסגרת צבאית בקורס נתיב. האם ההתגוררות שלי איתו מותרת מבחינה הלכתית?
תשובה: מותר. יחד עם זאת- כל המציאות בה אתה נמצא, רחוק מיראי שמים הדבקים בד, היא מציאות לא בריאה כלל. עליך להתחזק כפליים בהקפדה על תפילה וקביעת עיתים לתורה.
שאלה: שמיטה: האם מותר לשתול בגינה פרחים בשנת שמיטה בעין זיוון בצפון הגולן?
תשובה: נוהגים שמיטה בגולן. ציטוט: ".נוהגים שמיטה בכל הגולן כיוון שלהלכה נפסק כי מה שקובע אם אזור חייב בשמיטה היא ההתיישבות היהודית בימי בית שני. בלשון הגמרא זה נקרא  קדושה שנייה, הכוונה לעולי בבל בשיבת ציון, לכן קדושה שנייה לא בטלה. ידוע בוודאות שבגולן היה יישוב יהודי בימי בית שני לכן נוהגים בכולו דיני שמיטה." מתוך
שאלה: גר תושב: 1.ראיתי בעניין הרבה מחלוקות אבל האם דין גר תושב נוהג בימינו? 2.ומה עם דין עבד עברי שנמכר לגוי? דין עבד עברי שנמכר לגוי
תשובה: לך דין גר תושב אינו נוהג כל זמן שאין דיינים סמוכים בפניהם יקבל הגוי את מעמדו כגר תושב. למרות זאת יש מקום להתייחס בדומה לגר תושב לגוי שמקבל על עצמו את שבע מצוות בני נוח ואת שלטון ישראל בארץ ישראל, בירושלים ובהר הבית וכד. אין היום עבד עברי שנמכר לגוי דוד לוי 098987548
שאלה: טיול עם בנים: א. רציתי לדעת אם יש איסור לטייל עם חבר,שומרי נגיעה? ב. ואיך אפשר לישון בשטח שתינו?
תשובה: המילה "לטייל" היא רחבה מידי. יש טיול מותר ויש טיול אסור. אתם צריכים לבחון שני עניינים: ראשון בהם הוא השאלה האם אתם מטיילים במקום בו אין איש, ואתם לבד. אם כן   הדבר אסור, גם אם החבר שומר נגיעה (אני מאוד לא אוהב את הביטוי הזה, כאילו מדובר בדבר מה חריג ומיוחד, ולא בדבר שהוא חובה פשוטה על פי ההלכה), בשל העובדה שמדובר ב"ייחוד"  אם עוברים שם אנשים   הדבר מותר. שני בהם הוא האם אתם עושים דבר מה לא צנוע בטיול. אם שני הדברים האלה לא מתקיימים   מותר לטייל ביחד, והדבר דומה לכל יציאה משותפת.